జాక్ ఎడ్వర్డ్స్

గ్రాహం నీల్ ఎడ్వర్డ్స్ (1955, మే 27 - 2020, ఏప్రిల్ 6) న్యూజీలాండ్ మాజీ క్రికెట్ ఆటగాడు. న్యూజీలాండ్ తరపున ఎనిమిది టెస్ట్ మ్యాచ్‌లు, ఆరు వన్డే ఇంటర్నేషనల్స్ ఆడాడు.

 జననం, విద్య 
ఎడ్వర్డ్స్ 1955, మే 27 న్యూజీలాండ్ లోని నెల్సన్‌లో జన్మించాడు. నెల్సన్ కళాశాలలో చదివాడు.Nelson College Old Boys' Register, 1856–2006, 6th edition

 క్రికెట్ రంగం 
బలిష్టమైన వికెట్ కీపర్ గా రాణించాడు. 1976-77లో స్పెషలిస్ట్‌గా ఆస్ట్రేలియాపై తన టెస్ట్ అరంగేట్రం చేశాడు. 1977-78లో వికెట్ కీపర్-బ్యాట్స్‌మన్‌గా వచ్చాడు. ఆక్లాండ్‌లో ఇంగ్లాండ్‌పై 55 పరుగులు, 54 పరుగులు చేశాడు. దాంతో 1978లో ఇంగ్లాండ్ టూర్‌కు ఎంపికయ్యాడు. అక్కడ అతను అంతగా రాణించలేదు. 1980-81లో భారతదేశానికి వ్యతిరేకంగా మూడు స్వదేశీ టెస్ట్‌లు ఆడి, మంచి పరుగులు చూశాడు.

ఎడ్వర్డ్స్ 1973-74 నుండి 1984-85 వరకు సెంట్రల్ డిస్ట్రిక్ట్‌ల కొరకు ఫస్ట్-క్లాస్, లిస్ట్ ఎ క్రికెట్ ఆడాడు. 1980-81లో వెల్లింగ్టన్‌పై 177 నాటౌట్ అత్యధిక ఫస్ట్-క్లాస్ స్కోరు. ఇది ఇతని అత్యంత విజయవంతమైన సిరీస్, 47.76 సగటుతో 812 పరుగులు చేశాడు. చాలా సంవత్సరాలు నెల్సన్ కోసం హాక్ కప్‌లో ప్రముఖ ఆటగాడు. నార్త్ కాంటర్‌బరీపై అతని చివరి మ్యాచ్‌లో ఆరు సిక్సర్లు, 29 ఫోర్లతో సహా 236 పరుగులు చేశాడు.

క్రికెట్ నుండి రిటైర్ అయిన తర్వాత ముర్చిసన్‌లో పబ్‌ను నడిపాడు. ఆపై పోర్ట్ నెల్సన్‌లో గేట్ కీపర్‌గా పనిచేశాడు. 2007లో ట్రిపుల్ బైపాస్ కోసం శస్త్రచికిత్స చేయించుకునేముందు అతనికి అనేకసార్లు చిన్నచిన్న గుండెపోటులు వచ్చాయి.

 మరణం 
ఎడ్వర్డ్స్ 2020, ఏప్రిల్ 6న మరణించాడు.

 మూలాలు 

 బాహ్య లింకులు 
 క్రికెట్ ఆర్కైవ్‌లో జాక్ ఎడ్వర్డ్స్ 
 "జాక్ ఎడ్వర్డ్స్ ఒక ప్రముఖ బిగ్ హిట్టర్"

వర్గం:వికెట్ కీపర్లు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:2020 మరణాలు
వర్గం:1955 జననాలు